**2023 ජනවාරි 10 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

 **පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුනිල් ශාන්ත ගුණතිලක මහතා**
* **නිවිතිගල ප්‍රාදේශීය සභා ගරු මන්ත්‍රී අජන්ත සිසිර කුමාර මහතා**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

 සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

* ගරු සභාපතිතුමා හදිසි කාර්යයක් සඳහා සභාවෙන් නික්ම ගිය වන බැවින් ගරු උප සභාපති විජිත වැරණියගොඩ මහතා විසින් සභාවේ කටයුතු පවත්වාගෙන යන ලදි.

2022.12.20 වන දින සභා වාර්තාව සභා සම්මත කිරිම.

2022.12.20 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බව ගරු උප සභාපති විජිත වැරණියගොඩ මහතා සභාවට යෝජනා කළ අතර ගරු මන්ත්‍රී සුසාන්ත රූපසිංහ මහතා විසින් ස්ථිර කරන ලදි.ඒ අනුව 2022.12.20 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්
4. යථා පරිදි කල්දි ඇති යෝජනා
	1. ගරු සභාපති කුලතුංග ලියනගේ මහතාගේ යෝජනා
5. නිවිතිගල ප්‍රාදේශිය සභාවේ 2023 වර්ෂය සඳහා වූ ආදායම් සහ වියදම් පුරෝකථන ගරු සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් ප්‍රනාන්දු මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී ආදායම් සහ වියදම් පුරෝකතන වාර්තාව 2023 පෙබරවාරි මස 14 වන දින පැවැත්වීමට නියමිත සභා වාරයේදී සාකච්ඡාවට බඳුන් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ 2023 වර්ෂය සඳහා සැපයුම්කරුවන් ලෙස ලියාපදිංචි වූ සැපයුම්කරුවන්ගේ නාමලේඛනය ගරු සභාවේ අනුමැතිය සඳහා ඉදිරිපත් කරන අතර. කලවාන පාර,නිවිතිගල ලිපිනයෙහි එම් පී ප්‍රනාන්දු අනුර ටයර් පුද්ගලික සමාගම 2023 වසරේ සැපයුම්කරුවෙකු ලෙස ලියාපදිංචි වීමට අයදුම්පත යොමු කරනු ලැබුවේ අයදුම්පත් භාරගත් අවසන් දිනයට පසු දිනයකදීය.ඔහුගේ පෞද්ගලික අසනීප තත්වයක් නිසා ප්‍රමාද වූ බව ඔහු විසින් සඳහන් කර ඇත.මීට ඉහත වර්ෂ වලදී සාරානූකූලව ප්‍රතිචාර දක්වන ලද සැපයුම්කරුවෙකු වන බවත් දන්වා සිටින අතර මොහුද ඇතුළුව සැපයුම්කරුවන්ගේ නාම ලේඛනය ඇතුළත් යෝජනාව ගරු සභාපති විජිත වැරණියගොඩ මහතා විසින් සභාවට ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ඉදිරිපත් කරන ලද නාම ලේඛනයේ සඳහන් සැපයුම්කරුවන්ගෙන් ඉදිරි මිලදී ගැනීම් කටයුතු සිදුකිරීමටත් එම් පී ප්‍රනාන්දු-අනුර ටයර් පුද්ගලික සමාගමද 2023 වර්ෂයේ ලියාපදිංචි සැපයුම්කරුවෙකු ලෙස ඇතුළත් කර ගැනීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2023 වර්ෂය සඳහා වරිපනම් බදු ප්‍රතිශෝධන කටයුතු ආරම්භ කිරීමට මෙතෙක් පැවති තක්සේරු වටිනාකමින් 8% ක් වන බදු ප්‍රතිශතයම ඉදිරි තක්සේරුව සඳහාද අයකිරීම සුදුසු බව ගරු සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී චම්පිකා මදුමතී මහත්මිය විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී හිස් බිම්,ගෘහස්ථ ඒකක සහ ව්‍යාපාරික ස්ථාන සඳහා තක්සේරු වටිනාකමින් 8%ක් වන බදු ප්‍රතිශතයම ඉදිරි තක්සේරුව සඳහාද අයකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශීය සභා බල ප්‍රදේශයේ දිරන කසල සහ නොදිරන කසල බැහැරලීම සිදුකරනු ලබන්නේ දොළොස්වල කොම්පෝස්ට් අංගනය තුළය.දෛනිකව කසල රැගත් ට්‍රැක්ටර් 03 ක් ගමන්වාර 06 ක් ප්‍රධාන මාර්ගයෙන් කිලෝමීටර් දෙකක් පමණ ඉතා දුෂ්කර කඳු සහිත මෙම මාර්ගය ඔස්සේ ගමන් කිරීම සිදුකරනු ලබයි.වර්ෂා කාලයේදී මාර්ගය දිගේ ජලය බැස යාම නිසා මාර්ගය සේදීයාම් වලට ලක්ව ඇත.එබැවින් මෙම මාර්ගයේ වලවල් හෑරී ගමනාගමනය ඉතා අපහසු වී ඇත.මේ හේතුවෙන් මාර්ගය දෙපස කාණු කපා අත්‍යාවශ්‍ය තැන් කඩිනමින් ප්‍රතිසංස්කරණය කිරීමට අවශ්‍ය ඉදිරි කටයුතු සිදු කිරීම සුදුසු බව ගරු සභාපති විජිත වැරණියගොඩ මහතා විසින් යෝජනා කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී දොළොස්වල කොම්පෝස්ට් අංගනයට යන මාර්ගයේ සම්පුර්ණ දුර වන කිලෝමිටර් 02ක පමණ දුර ප්‍රමාණයට අදාලව දෙපස කාණු කැපීම,මාර්ගය පළල් කිරීම,ජලය බැස යාම සඳහා බෝක්කු ඉදිකළ යුතු ස්ථාන වල සිලින්ඩර් යොදා බෝක්කු සකස් කිරීම හා පැති බැමි ඉදිකිරීම ඇතුළුව මාර්ගයේ අත්‍යාවශ්‍ය ස්ථාන කොන්ක්‍රිට් කිරීම සඳහා ඇස්තමේන්තු සකස් කොට කඩිනමින් ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය

1. නිවිතිගල ප්‍රාදේශිය සභාවේ RS-0780 අංක දරණ බැක්හෝ ලෝඩරයෙ අළුත්වැඩියා කිරීම සඳහා සංවර්ධන නිර්මාණ හා යන්ත්‍රෝපකරණ අධිකාරිය වෙත ඉදිරිපත් කරන ලදි.ඒ අනුව එම යන්ත්‍රය අළුත්වැඩියා කටයුතු සඳහා රු1,026,595.00 ක මුදලක් වැයවන බව ඇස්තමේන්තු ගත කර ඇත.ඒ අනුව එය අළුත්වැඩියා කිරීම සභාවට ලාභදායි නොවන බැවින් ඒ සඳහා අවශ්‍ය ඉදිරි කටයුතු සිදුකිරීමට ගරු සභාවේ තීරණයක් ගැනීම සඳහා වන යෝජනාව ගරු සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිරන්තරයෙන් කාර්මික දෝෂයන්ට ලක්වන බැවින් සංවර්ධන කටයුතු වලදී කාර්යක්ෂමව බැක්හෝ ලෝඩරය භාවිතයට ගත නොහැකි නිසාත් නඩත්තු සඳහා වියදම් අධික නිසාත් වාහන වෙන්දේසි කිරීමේ ක්‍රියාපටිපාටිය අනුව බැක්හෝ ලෝඩරය වෙන්දේසි කිරීම යෝග්‍ය බවත් පවතින වෙළඳපොල වටිනාකම අනුව නව යන්ත්‍රයක් මිලදී ගැනීම සභාවට දැරිය නොහැකි බවත් යාන්ත්‍රික ඉංජිනේරු මගින් වාර්තාවක් කැඳවා ඉදිරි සභාවේදී ඒ පිළිබඳ වැඩිදුර කරුණු සාකච්ඡා කිරිම සුදුසු බව ගරු මන්ත්‍රීවරුන්ගේ හා මන්ත්‍රිතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ LL 7018 අංක දරණ ට්‍රිපර් රථයේ තට්ටුව දිරා ගොස් ඇති බැවින් අළුත්වැඩියා කිරීමේ කටයුතු සඳහා සංවර්ධන නිර්මාණ හා යන්‍රත්‍රෝපකරණ අධිකාරිය වෙත යොමුකර ඇතත් ඒ සම්බන්ධයෙන් ඔවුන් විසින් කිසිදු ප්‍රතිචාරයක් දක්වා නොමැත.නොදිරන කසල එක්රැස් කිරීමේදී ට්‍රිපර් රථය භාවිතා කිරීමට නොහැකි නිසා ගැටළුකාරී තත්වයකට මුහුණ දී ඇත.එබැවින් එම ට්‍රිපර් රථය ප්‍රතිසංස්කරණ කටයුතු කර ගැනිමට අවශ්‍ය සුදුසු ක්‍රියාමාර්ග ගැනීමට අදාල යෝජනාව ගරු සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මිල ගණන් කැඳවා ට්‍රිපර් රථය සඳහා නව තට්ටුවක් සකස් කර ගැනීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්ම්ත විය.

1. නිවිතිගල ප්‍රාදේශීය සභා මහජන ක්‍රීඩාංගනයට නව පිවිසුම් මාර්ගයක් ලෙස පැරණි මස්කඩය අසලින් පඩිපෙළක් සකස් කිරීම සඳහා ඇස්තමේන්තු සකස් කිරීමටත් ඒ සඳහා සභා අරමුදලින් වියදම් දරා ක්‍රියාත්මක කිරීමටත් වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ඒ සම්බන්ධ වැඩිදුර කරුණු සාකච්ඡා කිරීම සඳහා 2022.02.14 වන දින පැවැත්වීමට නියමිත මාසික මහ සභාවේ න්‍යාය පත්‍රයට ඇතුළත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පවතින ආර්ථික අර්බුදයත් සමග ප්‍රදේශයේ ජනතාවට ඖෂධ ලබා ගැනීමට විශාල වියදමක් දැරීමටත් ඖෂධ වල හිඟයක් පැවතීමත් නිසා ජනතාව දැඩි දුෂ්කරතාවයටත් මුහුණ දීමටත් සිදුව ඇත.ආයුර්වේද වෛද්‍ය ක්‍රමය ප්‍රචලිත කිරීමටත් බල ප්‍රදේශයේ ජනතාවට සහනයක් සැලසීමේ අපේක්ෂාවෙන් අප විසින් කරන ලද ඉල්ලීමට අනුව වැඩිහිටි සමිති කේන්ද්‍ර කොටගෙන ආයුර්වේද සායන පැවැත්වීමට ඇලපාත බල ප්‍රදේශයේ වසම් වල පහත ස්ථාන නම් කර එවා ඇත. ඒ සම්බන්ධයෙන් ගරු සභාවේ තීරණයක් ගැනීමට වන යෝජනාව ගරු සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රීනි නිශාන්ති ප්‍රියදර්ශනි මහත්මිය විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී පහතින් සඳහන් දිනයන් වල එම ස්ථානයන්හි නිවිතිගල ප්‍රාදේශීය සභා නිදහස් ආයුර්වේදය මගින් සායන පැවැත්වීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |  |  |
| --- | --- | --- | --- |
| **අනු අංකය** | **දිනය** | **ග්‍රාම නිලධාරී වසම** | **සායනය පැවැත්වෙන ස්ථානය** |
| 01. | 2023/01/19 | ඇලපාත | වර්ධනාරාම විහාරස්ථානය |
| 02. | 2323/02/16 | කොටාමුල්ල | අළුකැටිය ප්‍රජාශාලාව |
| 03. | 2023/03/16 | හංගමුව | සේවා පියස |
| 04. | 2023/04/20 | දම්බුළුවන | නාග පුෂ්පාරාම විහාරස්ථානය |
| 05 | 2023/05/18 | රද්දැල්ල | මාරලිය ප්‍රජාශාලාව |
| 06. | 2023/06/15 | නිරිඇල්ල | ප්‍රජාශාලාව |
| 07. | 2023/07/20 | වේරගම | ශ්‍රී පුෂ්පාරාම විහාරස්ථානය |
| 08. | 2023/08/17 | දෙල්ලබඩ | දකුණු දෙල්ලබඩ ප්‍රජාශාලාව |
| 09. | 2023/09/21 | දිගාන | ශ්‍රී ශෛලතලාරාම විහාරස්ථානය |
| 10. | 2023/10/19 | කෙහෙල්ඕවිටිගම | සේවා පියස |
| 11. | 2023/11/16 | බටකඩ | ප්‍රජාශාලාව |
| 12. | 2023/12/21 | අමුවල | සේවා පියස |

1. සබරගුමව පළාත් ප්‍රධාන අමාත්‍යාංශ ලේකම්ගේ 2022.11.24 දිනැති ලිපියට අනුව පුනරාවර්ථන ප්‍රතිපාදන යටතේ ක්‍රියාත්මක සැලැසුම - 2023 ලිපි ශිර්ෂය යටතේ පළාත් පාලන සංරචකයට අදාලව 2023 වර්ෂයේ ක්‍රියාත්මක කිරිමට අපේක්ෂිත යෝජනා ඉදිරිපත් කරන ලෙස දැනුම් දී ඇත.ඒ අනුව නිවිතිගල ප්‍රාදේශීය සභාව මඟින් 2023 වර්ෂයේ ක්‍රියාත්මක කිරීමට අපේක්ෂිත යෝජනා පහත පරිදි ඉදිරිපත් කරන ලදී.
* නිවිතගල සතිපොළ භූමිය වටා දැල් ආවරණ යොදා සතිපොළ ඉදිරිපිට ප්‍රදාන ගේට්ටුව සකස් කිරීම - රු.2,000,000.00
* නිවිතිගල සතිපොළ භූමියේ කඩ කාමර 30 ඉදි කිරීම - රු.7,500,000.00
* නිවිතිගල සතිපොළ භුමියේ පොළ දිනයන්හි එළවළු අසුරා තැබීම සඳහා උපකාරකයක් (රාක්ක 183) ඉදි කිරීම - රු.2,750,000.00
* නිවිතිගල සතිපොල භූමියේ ආපනශාලාවක් ඉදි කිරීම - රු.මිලියන 10
* දොළොස්වල කොම්පෝස්ට් අංගනයට යන මාර්ගයේ දුෂ්කර සථාන කොන්ක්‍රීට් කිරීම - රු.800,000.00

මෙම ව්‍යාපෘති යෝජනා සඳහා අනුමතව ප්‍රතිපාදන වෙන්වුවහොත් එම ප්‍රතිපාදන යටතේ ඇස්තමේන්තු සකස් කර ව්‍යාපෘති ක්‍රියාත්මක කිරීම සුදුසු බවට වන යෝජනාව ගරු සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී 2023 වර්ෂයේ ක්‍රියාත්මක කිරීමට අපේක්ෂිත යෝජනා ලෙස ඉහතින් සඳහන් ව්‍යාපෘති නම් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පළාත් පාලන සහකාර කොමසාරිස්ගේ 2022.12.27 දිනැති ලිපියට අනුව ප්‍රාග්ධන ප්‍රතිපාදන යටතේ ක්‍රියාත්මක සැලැසුම -2023 නමින් පලාත් පාලන සංරචකය හා ග්‍රාමීය විදුලිය සංරචකයට අදාලව රත්නපුර දිස්ත්‍රික්කයේ පලාත් පාලන ආයතන සඳහා වෙන් කර ඇති ප්‍රතිපාදන භාවිතා කර ක්‍රියාත්මක කිරීමට යෝජනා ඉදිරිපත් කරන ලෙස දන්වා ඇත.ඒ අනුව පහත යෝජනා ඉදිරිපත් කර ඇත.
* දොලොස්වල කොම්පොස්ට් අංගනයට යන මාර්ගයේ ගමනා ගමනයට ඉතා අපහසු තත්ත්වයේ පවතින දුෂ්කර ස්ථාන කොන්ක්‍රීට් කිරීම - රු.මිලියන 5
* උඩු දෑල හා දෑල නගරය ආවෙරණය වන ජල ව්‍යාපෘතිය - රු. මිලියන 2
* දොළොස්වල කොම්පොස්ට අංගන ගොඩනැඟිල්ලේ වැඩ අංගසම්පූර්ණ කර අවසන් කිරීම - රු. මිලියන 5
* නිවිතිගල ප්‍රාදේශීය සභා මහජන පුස්තකාලය පුවත් පත් අංගනය සකස් කිරීම - රු. මිලියන 3
* ප්‍රාදේශිය සභා ප්‍රධාන ගොඩනැඟිල්ලේ වහලය අළුත් වැඩියා කිරීම - රු.මිලියන 3

මෙම ව්‍යාපෘති යෝජනා සඳහා අනුමතව ප්‍රතිපාදන වෙන්වුවහොත් එම ප්‍රතිපාදන යටතේ ඇස්තමේන්තු සකස් කර ව්‍යාපෘති ක්‍රියාත්මක කිරීම සුදුසු බවට වන යෝජනාව ගරු සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී 2023 වර්ෂයේ ක්‍රියාත්මක කිරීමට අපේක්ෂිත යෝජනා ලෙස ඉහතින් සඳහන් ව්‍යාපෘති නම් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022/12/22 වන දින පැවැත්වු මුදල් ප්‍රතිපත්ති කාරක සභා වාර්තාවේ ඇතුළත් පහත තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

නිවිතිගල ප්‍රාදේශීය සභාවේ 2022 දෙසැම්බර් මාසයට අදාලව පැවැත්වූ මුදල් ප්‍රතිපත්ති කාරක සභා රැස්වීම 2022/12/22 දින ප‍.ව.1.00 ට ප්‍රාදේශීය සභා රැස්වීම් ශාලාවේදී පවත්වන ලදී.

1. තාක්ෂණික කමිටු නිර්දේශ ඉදිරිපත් කිරීම.‍

**I)** ලැප්ටොප් පරිගණක යන්ත්‍රයක්මිලදී ගැනීම.

ජී.අයි.එස්. තාක්ෂණය ඔස්සේ නිවිතිගල ප්‍රාදේශීය සභාව සතු මාර්ග සිතියම්ගත කිරීමේ ව්‍යාපෘතිය සාර්ථකව ක්‍රියාත්මක කිරීම සඳහා අවශ්‍යවන ලැප්ටොප් පරිගණක යන්ත්‍රයක් (මවුස් 1ක් හා කීබෝඩ 1ක් සහිතව) මිලදි ගැනීම වෙනුවෙන් කාත්ෂණික ඇගයීම් කමිටුව විසින් ලබාදෙන ලද පිරිවිතර අනුව මිල ගණන් 9ක් කැඳවන ලදුව ඒ අතරින් මිල ගණන් 4ක් පමණක් ලැබී තිබුණි. එම මිල ගණන් තාක්ෂණික ඇගයීම් කමිටුව වෙත ඉදිරිපත් කිරීමෙන් පසු ලබාදෙන ලද නිර්දේශ මුදල් කමිටුව වෙත ඉදිරිපත් කිරීම. (ඇමුණුම I)

අවම මිල ගණන් හා පිරිවිතර සපුරා ඇති බව සලකා මෙම ලැප්ටොප් යන්ත්‍රය onimtra high tech solution (pvt) Ltd වෙතින් රු. 418,700/=ක මුදලකට මිලදී ගැනීමට ලබාදි ඇති තා.ඇ.ක. නිරදේශය අනුව මෙම මිලදී ගැනීම සුදුසු බව කමිටුව තීරණය කරන ලදී. ( වර්ගය - Asus B 1500 CEPE)

II) සෞඛ්‍ය කම්කරුවන් සඳහා ටී ෂර්ට් හා බොටම් මිලදී ගැනීම

නිවිතිගල ප්‍රාදේශීය සභාවේ‍ සෞඛ්‍ය කම්කරුවන් සඳහා ටී ෂර්ට් හා බොටම් මිලදී ගැනීම වෙනුවෙන් ලැබී තිබූ මිල ගණන් 04 තාක්ෂණික ඇගයීම් කමිටුව වෙත ඉදිරිපත් කිරීමෙන් පසු ලබාදෙන ලද නිර්දේශ මුදල් කමිටුව වෙත ඉදිරිපත් කිරීම. (ඇමුණුම II)

අවම මිල ගණන් හා ඉදිරිපත් කර තිබූ Meterial සාම්පල් ද පිරිවිතර සමග ගැලපීම මත තා.ඇ. කමිටුව නිරදේශ කර ඇති පරිදි Nim T – Shirt, Yainna Junction, Kahawatta වෙතින් රු. 110,000/= මුදලකට ටී ෂරට් 50ක් හා බොටම් 50ක් මිලදී ගැනීම සුදුසු බව කමිටුව තීරණය කරන ලදී.

**ගරු මන්ත්‍රී සුනිල් ශාන්ත ගුණතිලක මහතාගේ යෝජනා**

1. වේරගම ළමා හා මාතෘ සායන මධ්‍යස්ථානයේ පෝෂණ සැසි,මව්කිරි සැසි,යොවුන් පියස,නවදිවි සුමග වැඩසටහන්,මව් හවුල වැනි මවුපියන් සහ තරුණ තරුණියන් දැනුවත් කිරීමේ වැඩසටහන් සහ සෞඛ්‍ය වෛද්‍ය නිලධාරීන්ගේ ප්‍රාදේශීය රැස්වීම් පැවැත්වෙන ස්ථානයක් වේ.මෙම ස්ථානයේ දැනුවත් කිරීමේ වැඩසටහන් පවත්වාගෙන යාම සඳහා භාවිතා කිරීම සඳහා මල්ටි මීඩියා ප්‍ර‍ජෙක්ටර් (Projector) යන්ත්‍රයක් ලබා දීම සුදුසු බව ගරු මන්ත්‍රී සුනිල් ශාන්ත ගුණතිලක මහතා විසින් කරන ලද යෝජනාව ගරු මන්ත්‍රී ශාන්ත සේනා රත්නායක මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී 1987 අංක 15 දරණ ප්‍රාදේශිය සභා පනතේ 19(vii) ප්‍රාකාරව ප්‍රාදේශිය සභා අරමුදලින් යම් කොටසක් මාතෘ හා දාරක සුභ සාධන සේවාවන්ට සහන සැලසීමේ පදනමින් වැය කිරීමට හැකි බවත් නමුත් 03/2022 අයවැය චක්‍රලේඛය මගින් මිලදී ගැනීම් සීමා කර ඇති බැවිනුත් සභාවේ අරමුදල් තත්වය යහපත් නොවන බැවිනුත් ඉදිරියේදී මිල ගණන් කැඳවා මිලදී ගැනීමේ ඉදිරි කටයුතු කිරීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

 (05) හදිසි යෝජනා-නැත

(06) මුදල් ප්‍රතිපත්ති කාරක සභා වාර්තාව-2022/12/22 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

2023.01.10 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) වෙනත් කාරණා-සභිකයන්ගේ අදහස් දැක්වීම

1. **ගරු සභාපති විජිත වැරණියගොඩ මහතාගේ අදහස් දැක්වීම**

අද දින සභාවේදී ගරු මන්ත්‍රීවරුන්ගේ විවිධ අදහස් ඉදිරිපත් කළා.ඕනෑම ගරු මන්ත්‍රීවරයෙකුට තම පෞද්ගලික මතය ඉදිරිපත් කරන්න අවස්ථාව තියෙනවා.ගරු සභාපතිතුමා හදිසි අවශ්‍යතාවයක් නිසා සභාවෙන් නික්ම ගිය බැවින් සභාවේ කටයුතු කරගෙන යාමට මට පැවරුණා.සභාවේ කටයුතු කරගෙන යාම වෙනුවෙන් සහයෝගය දැක්වූ ඔබ සියළු දෙනාටම ස්තුතිවන්ත වෙනවා.අද දිනට නියමිත සභාවේ කටයුතු අවසන් බැවින් පැමිණි ඔබ සියළු දෙනාටම ස්තුතියි.

ප.ව 1.35ට ගරු සභාවේ කටයුතු අවසන් කරන ලදි.

2023 ජනවාරි 10 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,
1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2021 සැප්තැම්බර් මස 21 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල